recursal/SuperWikiNEXT-32B huggingface dataset:
**Sare eta teknologia protokoloak**\*| Aplikazio geruza | DNS, FTP, HTTP, HTTPS, IMAP, IRC, NFS, NNTP, NTP, POP3, SMB/CIFS, SMTP, SNMP, SSH, Telnet, SIP,  *gehiago* |
| Aurkezpen geruza | ASN.1, MIME, SSL/TLS, XML,  *gehiago* |
| Saio geruza | NetBIOS,  *gehiago* |
| Garraio geruza | SCTP, SPX, TCP, UDP,  *gehiago* |
| Sare geruza | AppleTalk, IP, IPX, NetBEUI, X.25,  *gehiago* |
| Lotura geruza | ATM, Ethernet, Frame Relay, HDLC, PPP, Token Ring, Wi-Fi, STP,  *gehiago* |
| Geruza fisikoa | Kable ardazkide, Zuntz optiko, Pare kordatu, Mikrouhin-sarea, Irrati bidezko sarea, RS-232,  *gehiago* |
| \*OSI ereduaren arabera |

**CSMA/CA** **C**arrier **S**ense **M**ultiple **A**ccess with **C**ollission **A**voidance-ren siglak dira. Termino hau izendatzeko zenbait itzulpen daude, hauen artean: Eramailearen detekzio bidezko eta talka saihesteko sarbide anizkoitz; Garraiatzailearen detekzio bidezko eta Talka saihesteko bidezko sarbide anizkoitz.

**CSMA/CD**ren aldaera honetan estazio batek transmititu nahi badu, transmisio-bidea libre dagoen entzuten du eta libre egon ezkero, transmititu nahi duen asmoa adierazten die gainerako estazioei. Beste estazio batzuk transmititzeko baldin badaude, aurrez definitutako lehentasun arauekin erabakitzen da nork transmiti ahal duen. Honela lehentasun handiena daukan estazioari ematen zaio transmititzeko eskubidea, batzar bateko moderatzaile bat bezala.

Ikus, gainera
-------------

* Atzipen protokoloak

Erreferentziak
--------------

* **Andrew S. Tanenbaum**, *Konputagailu-sareak* (3. ed 2002), EHU ed.
* **Andrew S. Tanenbaum**, *Computer Networks* (4. ed 2003), Prentice Hall.

Kanpo estekak
-------------

Telekomunikazio Hiztegia: www.telekomunikaziohiztegia.org
***Europaren bahiketa*** Jacob Jordaens (1593-1678) margolariak 1643an egin zuen margolan ospetsua da. Gaia beste egileek garaian landu zuten, esaterako Rembrandt eta Tiziano margolariek. Gaia aitzakia da emakumeen gorputzen izaera eta erotismoa gogora ekartzeko, naturarekin harmonian. Jordaensen lana Lilleko Arte Ederren Jauregian museoan gordetzen da.

Mitoa
-----

Europari buruzko bi mito daude greziar mitologian. Baten arabera, Zeus jainkoak, zezen bihurturik, Europa limurtu zuen, eta Kretara eraman; orduan, Zeusek bere jainkotasuna azaldu zion, eta Europa Kretako lehenengo erregina bilakatu zen. Beste mito baten arabera (Herodoto Halikarnasokoaren arabera), berriz, minostarrek bahitu eta Kretara eraman zuten.

Deskribapena
------------

Koadroak Europa irudikatzen du pastoral eszena batean. Koadroaren ezkerraldean ninfa deskribatzen da, bere zerbitzari biluziez inguraturik, eta Jupiter, zezen zuri baten itxuraz, jasotzeko prestatzen ari da. Emakumea zezenaren bizkarrera igotzera doa; animalia eztiki etzanda dago. Koadroaren eskuinaldean, idi eta behi talde bat dago, Merkurioren gidaritzapean, bizkarrez ikusita; Merkuriok bere kaduzeo darama eta lehen planoan txahal bat duela. Kupidok Zeusen presentzia gogoratzen du; Kupido arrano baten gainean eserita dago, jainkoaren atributua, eta margolanaren goi aldean dago, zuhaitzen adaburuaren gainetik.

Azterketa
---------

Jordaensek (bere aurretik Tizianok bezala) pasarte mitologiko hau interpretatzen du, izaera zoragarria alde batera utziz eta pastoral eszenaren irudi baketsua emanez. Europako ikaskideetako batek ere ez dio arretarik jartzen eszenari, eta beren jolasekin eta zereginekin jarraitzen dute. Jordaens Ovidioren *Metamorfosia*ren (II, 835-837) irakurketa bukolikoan oinarritu zen lan hau egiteko.

Aurrekaria
----------

Berlingo Gemäldegalerien dagoen *Europaren bahiketa*.
Lan honek aurrekari bat izan zuen, izenburu berekoa, baina askoz erotikoagoa. Margolan hori Berlingo Gemäldegalerien erakusten da.

Erreferentziak
--------------

1. ↑
2. ↑

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q11825001

 |

* Wd Datuak: Q11825001



|  |  |
| --- | --- |
|  | Artikulu hau, osorik edo zatiren batean, frantsesezko wikipediako «Template:Translated page» artikulutik itzulia izan da, 2022-02-23 data duen 171157439 bertsioa oinarritzat hartuta. Jatorrizko artikulu hori GFDL edo CC-BY-SA 3.0 lizentzien pean dago. Egileen zerrenda ikusteko, bisita ezazu jatorrizko artikuluaren historia orria. |
**CSIRT (Computer Security Incident Response Team)** teknologia segurtasun erasoetarako erantzun zentro bat da, adituez osaturikoa. Hauek sare globalen eta ordenagailuen segurtasun egoera aztertzen dute, eta sareko erasoen aurrean kaltetuei erantzun zerbitzuak ematen diete. Baita mehatxuetarako alerta erlatiboak eta ahultasunak azaleratzen dute eta gure sistemen segurtasuna hobetzera lagundu dezakeen informazioa eskaintzen dute.
CSIRT (Computer Security Incident Response Team) terminoa Europan erabiltzen dena da zentro hauei deitzeko eta CERT (Computer Emergency Response Team) EEBBtan erabiltzen dena da.

Motibazioak, helburuak, funtzioak
---------------------------------

Birusek eragindako galeren kantitate handia, ahultasunak, sistemetan baimendu gabeko sarrerak informazio bila, babestutako informazioaren lapurreta, etab dira CERT/CSIRT sortzeko arrazoiak.
CSIRT batek hartu, analizatu eta erantzun egiten du jasotako gertaeren txostenak, bere komunitateko kideek bidalitakoak, beste CSIRT batzuk, edo hirugarren pertsona batzuk bidalitakoak.
Alde honetan defini ditzakegu hurrengo terminoak:

* Constituency: Zerbitzuak ematen zaion komunitatea da eta arduradun bezala CERT/CSIRT bera dena.
* Segurtasun Gertaera: Edozein gertaera erreal edo susmagarri segurtasun informatikoarekin edo sare segurtasunarekin lotuta dagoena.

##### CERT/CSIRT baten funtzioak dira

* Segurtasun gertaera larriak prebenitu eta arintzera laguntzea constituency-ari.
* Informazio oso garrantzitsuak babestera laguntzea.
* Informazioren segurtasuna koordinatu era zentralizatu.
* Frogak gordetzea, judiziora joan behar balitz.
* Laguntza eta asistentzia ematea erabiltzaileei segurtasun arazoetatik berreskuratzeko.
* Segurtasun arazoen erantzuna era zentralizatu baten ematea.

##### CERT/CSIRT baten topologia

* Constituency.
* Konpetentziak.
* Zerbitzu erreaktiboak.
* Aurrezaindutako zerbitzuak.

##### Bere xedeak esaten duenez CERT/CSIRT bat izan daiteke

* Sektoreko CERT/CSIRT bat.
* Merkataritza CERT/CSIRT bat.
* Azpiegitura larrien CERT/CSIRT bat.
* Publiko/administrazio sektoreko CERT/CSIRT bat.
* Erakunde baten barneko CERT/CSIRT bat.
* Militar CERT/CSIRT bat.
* Nazio CERT/CSIRT bat.
* PYMErako CERT/CSIRT bat.

#### CERT/CSIRT bat eskaintzen duen zerbitzuak

CERT/CSIRT bakoitza desberdina eta baliabideen arabera eta bere erabiltzaileen lehentasunen arabera erabakitzen dute zein zerbitzu eskaini. CERT/CSIRT batek eskaini dezakeen zerbitzuen adibideak:
**Aurrezaindutako Zerbitzuak**

* Segurtasun oharrak.
* Ahultasun bilaketak.
* Auditoretza edo segurtasun ebaluazioak.
* Segurtasun tresnen mantenamendu eta konfigurazioa.
* Segurtasun tresnen garapena.
* Segurtasunarekin erlazionatutako informazioaren zabalpena.

**Zerbitzu erreaktiboak**

* Segurtasun gertaeren gestioa.
* Ahultasun gestioa.

Kanpo estekak
-------------

* CCN-CERT
* 
* 

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1122253

 |

* Wd Datuak: Q1122253
Fallières kostaldearen kokapena penintsula antartikoan.
**Fallières kostaldea** (ingelesez Fallières Coast) Loubet kostaldetik banatzen duen Bourgeois fiordoa eta Palmer Lurraldeko Rymill kostaldearekin muga den Jeremy lurmuturraren artean dagoen penintsula antartikoaren mendebaldeko kostalde zatia da, Graham Lurraldean. Antartandeek Fallières kostaldea penintsula antartikoaren ekialdeko kostaldeak diren Bowman kostaldea eta Wilkins kostaldetik banatzen dute.

Margarita badia Bellingshausen itsasoaren sarrera handi bat da, Fallières kostaldeak Adelaida uhartearekin iparraldean eta Alexandro I.a uharteak hegoaldean eratzen dutena. Kostaldearen hegoaldeko zatian Wordie badia dago, Wordie izotz hesiak hartzen duena. Fallières kostaldearen ondoan zenbait uharte eta uhartexka ikus daitezke.

Fallières kostaldea 1905ean esploratu zuen Jean-Baptiste Charcotek lideratutako Frantziar Espedizio Antartikoak *Pourquoi-Pas ? IV* itsasontzian, Frantziako presidentea zen Armand Fallièresen omenez izendatu zuena, espedizioaren sustatzailea.

Jeremy lurmuturra John Rymillek lideratutako Graham Lurralderako Britainiar Espedizioak aurkitu zuen 1934 eta 1937 bitartean, Jeremy Scotten omenez izendatu zuena.

Fallières kostaldean dauden uhartexka edo Debenham uharteetan Argentinako Armadak 1951ko martxoak 21ean Barry (edo San Martín) uhartexkan San Martín basea inauguratu zuen. 1960an desaktibatua izan zen, eta erabilera iraunkorrerako berrirekia 1976ko martxoak 21ean. Ondoko Barbara uhartexkan Hernán Pujato generalaren eta beste aitzindari antartiko baten hondarrak dituen mausoleo bat dago.

Argentinar Armadak zenbait babesleku ezarri zituen Fallières kostaldean eta ondoko uhartexketan: El Plumerillo babeslekua (1953ko apirilak 23an Rymill badiako Babesleku uhartexketan), Yapeyú babeslekua (1956ko azaroak 4an Molinero mendikatean), Chacabuco babeslekua (1956ko azaroak 21ean Bills Gulch glaziarraren inguruan), Maipú babeslekua (1956ko abenduak 14an Bills Gulch glaziarraren inguruan), 17 de Agosto babeslekua (1957ko abuztuak 17an Millerand uhartean), Granaderos babeslekua (1957ko abuztuak 17an Terra Firma uhartexketan), Nogal de Saldán babeslekua (1958ko irailak 26an Jeremu lurmuturretik hegoekialdera).

Ona babeslekua 1995ean ezarri zuen Suaren Lurraldea, Antartika eta Hego Atlantikoko Uharteak probintziako gobernuak San Martín basearen ondoko glaziarretan.

Lurralde aldarrikapenak
-----------------------

Argentinak Fallières kostaldea Suaren Lurraldea, Antartika eta Hego Atlantikoko Uharteak probintziako Argentinar Antartika departamendu barnean sartzen du, Txilerentzat Magallanes eta Txileko Antartika eskualdeko Txileko Antartikako Probintziako Antartika hiriaren zati da, eta Erresuma Batuarentzat Britainiar Antartikaren zati. Aldarrikapen hauek Itun Antartikoaren baldintzek mugatzen dituzte

Herrialde aldarrikatzaileen izendapenak:

* Argentinak *costa Fallières* deitzen du.
* Txilek *Costa Fallières*
* Erresuma Batuak *Fallières coast*

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q3750608

 |

* Wd Datuak: Q3750608
**Europar kontzientziaren krisia** Paul Hazard historialari eta saiakeragilearen lan nagusia da, Parisen argitaratua 1935ean. Erlijio gerren ondorengo Europa sekularizatuko giro intelektualeko krisi ideologikoa aztertzen du.

Descartes, Leibniz, Spinoza, Locke edo Newton bezalako pentsalariek, elkarren arteko garai bat banatzen dute, astronomikoki ere mugatu daitekeena, 1680an Halley kometa igaro zenean, Pierre Bayleri bere *Gutuna* idaztea ahalbidetu ziona, sineskeriak hautsi eta, ezagutza, etengabe frogatu beharra dagoela esateko.

Krisi ideologiko bezala, krisi orokorrari edo XVII. mendeko krisiari gehitu beharreko arlo bat da, arlo honetan, mendearen amaiera aldera erortzen den arren, eta XVII. eta XVIII. mendearen artean geratuz. Arrazionalismoa eta enpirismoa izango ziren bere bi kontrako pare filosofikoak. Behin betirako askatzen dira eskolastikaren loturatik, zientzia berrirako eta Ilustraziorako bidea ireki zuena.

Espainian, *Novatores* izeneko mugimendua lotu dakioke.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q2725329
* **Identifikadoreak**
* BNF: 32229057j (data)
* SUDOC: 111816211
* **Hiztegiak eta entziklopediak**
* Britannica: url

 |

* Wd Datuak: Q2725329
**Fist of Fury**, baita **The Chinese Connection** eta **The Iron Hand** izenburuaz ere (euskaraz *Amorruaren Ukabila*, *Txinatar Lotura* eta *Burdinezko Ukabila*; txinera tradizionalez 精武門, txinera sinplifikatuz 精武門 , mandarineraz *Jīng Wǔ Mén* eta kantoneraz *Zing1 Mou2 Mun4*) 1972ko Lo Wei hong-kondar zinema zuzendariaren arte martzial filma bat da. Bertan, Bruce Lee eta Nora Miao aktoreek antzeztu zuten. Bruce Lee arte-martzial borrokalari ospetsua zenak protagonistaren papera antzeztu zuen bigarren filma izan zen, lehenbizikoa 1971ko *The Big Boss* filma izan zelarik.

Filma honetan bi arte martzialen arteko norgehiagoka begibistakoa da: bateetik, txinatar kung fua, eta bestetik, japoniar karatea.

Bestalde, eta bitxikeria gisa, garai hartan ezezaguna zen eta gaur egun asko ospetsua den Jackie Chan aktoreak borroka eszenetan borrokalari gisa ordezko antzezpenak burutu zituen.

Argumentua
----------

**Oharra:** *Atal honek istorio osoa edo amaiera argitzen du.* 

1948ko ekaina, Txinako Shanghai hiria. Chen Zhen (Bruce Lee) arte martzial ikasle gaztea bere betiko kung fu eskolara itzuli eta bere maisua zena bapatean zendu dela jakin berri du, gertakizun honek asko suminduko duelarik. Maisuaren hiletan japoniar karate eskola batetako kideen bisita iraingarria jasan ostean, japoniarrek txinatarrei euren eskolan ezartzeko kartel bat emango diete, bertan honakoa ipintzen duelarik: "Asiako gixajoak". Hortaz, Chenek japoniarrei lezio umiliagarri bat eman eta euren hitzak janaraztea erabaki du, japoniarrei sekulako jipoia emanez.

Denen barregarri direla sentituz, japoniarrek mendeku egarriz txinatarren aurkako liskarrei hasiera emango diete, iskanbila hauen erdian Chenek bere maisua pozoitua eraila izan zela deskubrituko duelarik. Maisuaren hilketaren arduradunen aurka mendekatzea erabakiko du, horretarako Chenek japoniarren eskola eta haien aliatua den Petrov errusiaren aurka borrokatu beharko duelarik, borrokaldi latz horretan garaile izatekotan, Chenek bere arte-martzial trebezia guztia beharko duelarik.

Aktoreak
--------

* Bruce Lee: Chen Zhen.
* Nora Miao: Yuan Le-erh.
* James Tien Chang: Fan Chun-hsia.
* Feng Tien: Fan.
* Paul Wei Ping-ao: Hu.
* Maria Yi: Yen.
* Lee Quin: Hsu.
* Lo Wei: inspektorea.
* Hwong Chung Hsin: Tien.
* Han Yin-chieh: Feng Kwai-sher.
* Feng Wi: Yoshida.
* Tony Liu: Chin.
* Chin San: Tung.
* Riki Hashimoto: Hiroshi Suzuki "Suzuki jauna"
* Robert Baker: Petrov "Errusiarra".
* Lam Ching Ying (ordezkoa)
* Jackie Chan (ordezkoa) (krediturik gabe).
* Wei Ping-Ao: Wu.

Kanpo estekak
-------------

* Filmaren webgunea **(Ingelesez)**
* *Fist of Fury* filmaren IMDBko fitxa irakurgai **(Ingelesez)**
* *Fist of Fury* filmaren trailer edo iragarkia ikusgai. Youtube.com **(Ingelesez)**

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q253565
* Commonscat Multimedia: Fist of Fury

---

 |

* Wd Datuak: Q253565
* Commonscat Multimedia: Fist of Fury
**Fito & Fitipaldis** Euskal Herriko rock musika taldea da, 1990eko hamarkadaren amaieran sortutakoa eta nolabait Platero Y Turen ondorengoa dena eta horren oihartzuna gainditu egin duena, etxean eta kanpoan arrakasta handia lortuta.

Historia
--------

### Hasiera (1998-2001)

Fito Cabrales "Platero eta zu" taldean zegoen abeslari gisa, talde honek sustrai rockeroak zituen AC/DC, Rolling Stones, Leño, Status Quo… eredu bezala. Haien abestien gaiak tabernak, amodioa, drogak eta Rocka ziren. Baina Fito zenbait abesti ezberdin konposatzen hasi zen, bere taldearen estiloarekin bat ez zihoazenak."Platero eta zu" utzi gabe, paraleloki "Fito eta Fitipaldiak" sortu zuen, Rockabilly, Blues, Swing eta Jazz soinuekin. Lehen diskoa 1998an argitaratu zuten, "A puerta cerrada". Fitok ez zuen bere iraganeko ospea erabili nahi arrakasta eskuratzeko beraz, edukiera txikiko antzokietan hasi ziren jotzen, hala ere platinozko diskoa denbora gutxira eskuratu zuten.

### Bigarren sorkuntza (2001-2005)

Fitoren proiektu bakartiaren arrakasta itzela izan zen eta 2001ean "Platero eta zu" utziz talde berrian jarri zituen bere ilusio guztiak. Urte berean haien bigarren diskoa argitaratu zuten "Los sueños locos" eta berriro platinozko diskoa eskuratu zuten. Disko honetan gitarra elektrikoak eta Rock and Rolla berragertu ziren baina oraingoan, Fitoren estilo berriarekin.

### Orainaldia (2005-gaur egun)

#### Partaideak

|  |  |
| --- | --- |
| Fito Cabrales (Gitarra eta Abeslaria) | Javier Alzola (Saxofona) |
| Joserra Senperena (Organoa) | Alejandro Climent (Baxu Elektrikoa) |
| Carlos Raya (Gitarra elektrikoa) | Daniel Griffin (Bateria) |

#### Discografia

* *A puerta cerrada* (1998)
* *Los sueños locos* (2001)
* *Lo más lejos a tu lado* (2003)
* *Por la boca vive el pez* (2006)
* *Antes de que cuente diez* (2009)
* *Huyendo conmigo de mí* (2014)
* *Fitografía* (2017)
* *Cada vez cadáver* (2021)

Kanpo estekak
-------------

* (Gaztelaniaz) Fito eta Fitipaldisen webgunea

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1421204
* **Identifikadoreak**
* WorldCat
* VIAF: 133065943
* ISNI: 0000 0001 2286 4289
* BNE: XX201083
* LCCN: n2009013410

 |

* Wd Datuak: Q1421204
**Espontoia** adar arma bereizgarria zen, infanteriako ofizialek erabilia, hosto edo bihotz formako moharrarekin, bi "kokospe"rekin eta, honen oinarrian, eskutoki faltsu batekin. Bi metroko garaiera izatera iristen zen.

Jatorria eta Historia
---------------------

Espontoia, hitz zehatza frantsesetik datorrena, pika erdi eta partesanaren oso familiako lantza bat da. Bere Erdi Aroko jatorriari kasu eginez gero, denbora luzez ezagutzen diren beste adar armak bezala katalogatu beharko litzateke, baina, XVI. mendetik aurrera, infanteriako ofizialen elementu bereizgarria izatera pasatzen da Louis XIV.aren garaian ematen zaio ofizialtzaren armaren ñabardura, maila militarreko arma bezala 1789ko Frantziar Iraultzararte mantenduz.

Espainian, espontoiak, adarrean sartutako beste arma batzuk bezala, infanteriak erabili zituen XVI. mende eta XVII. mendean, baita XVIII. mendearen hasieran ere, esklusiboki ofizialen arma bereizgarri bihurtzen direnean, bere mugakide ziren frantziarren ia modu berberean, Filipe IV.a Espainiakoagatik, berau izan baitzen moda-arau hau espainiar tertzioetan sartu zuena.

Esaten denez, mailaren arabera, alabarda (sarjentuen esklusiboa) edo espontoia erabiltzen zen (maila altuagoko ofizialek).

Morfologia
----------

Lehen espontoiak, partesanen familiako armak izan behar zuten, adar luzekoak (2 m) eta moharra militarrekoak, baina, gaurko egunetara iritsi den arman bihurtzen denean, bere "amaiera" erabat aldatzen da, arma apaindua eta material noblezko apaindurekin izatera paseaz. Bere erabiltzailearen altueratik ukondo bat baino zeozer gutxiago pasatzen zen, ofizialtzan sartzen denean, bere neurria beti 7 oinekoa izatera pasatzen den arren, 2,10 metrokoa, alegia. Badaude aleak 184 zentimetrotik 240rakoak.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1380716
* Commonscat Multimedia: Spontoons

---

* **Identifikadoreak**
* AAT: 300037047

 |

* Wd Datuak: Q1380716
* Commonscat Multimedia: Spontoons
**EHNE**, **Euskal Herriko Nekazarien Elkartasuna**, 1976 eta 1977 urteen bitartean sortu eta legeztatu zen nekazaritza sindikatua eta nekazaritza erakunde profesionala da. Egun, lau sindikatu probintzialek osatzen dute: Bizkaiko, Gipuzkoako eta Nafarroako EHNEk eta Arabako UAGAk (Arabako Nekazari eta Abeltzainen Batasuna).

EHNEren pankarta, AHTren aurkako manifestazio batean, Bilbon.
1981. urte arte ez ziren lehen estatutu komunak legeztatu. Estatutu horietan Bizkaia, Gipuzkoa eta Araba bildu zituzten. 1986an Nafarroako EHNE sortu zen, eta konfederaziora atxiki zen.

1990 urtean lehendabiziko kongresuarekin lehen jauzi kualitatiboa egin zuten, kongresuak nekazaritza sindikalaren egituraketa jaso baitzuen. Ondoren bigarren, hirugarren, eta laugarren kongresuak ere egin ziren (1992. 1997. eta 2002. urteetan). Gaur egun EHNEk 6.150 kide ditu.

Nazio eremuan, lehentasunezko harremanak ditu Ipar Euskal Herriko ELBrekin. Euskal Herritik kanpora jarduteko, 1992. urtean, beste batzuekin bat egin zuen: CPErekin, Europan jarduteko; eta COAGekin, Espainiar estatuan jarduteko. Halaber, 1993 urteko maiatzean Via Campesina sortzeko kongresuan parte hartu zuen.

2014ko uztailaren 24ean, Gipuzkoako EHNE utzi eta egitura berri bat sortuko zuen afiliatu talde batek. Zatiketa batik bat bi faktorek eragin zutela zioten: EHNEk barnean gehiegi hartu nahi izateak eta herrialdeko egitura «anakronikoa» izateak. Zuzendaritza taldeko 11 kideetatik zazpik dimisioa eman ostean, erabateko normaltasunik gabe funtzionatu zuen Gipuzkoako EHNEk azken bizpahiru urteetan.

Erreferentziak
--------------

1. ↑   «Gipuzkoako EHNE utzi eta egitura berri bat sortuko du afiliatu talde batek» *Berria* 2014-07-23.

Ikus, gainera
-------------

* Euskal Herriko Laborantza Ganbera
* ELB
* Maite Aristegi

Kanpo estekak
-------------

* ehne.eus Webgune ofiziala
* ehne.org Webgune ofizial zaharra

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q6745698
* Commonscat Multimedia: Euskal Herriko Nekazarien Elkartasuna

---

* **Hiztegiak eta entziklopediak**
* Auñamendi: 43124

 |

* Wd Datuak: Q6745698
* Commonscat Multimedia: Euskal Herriko Nekazarien Elkartasuna
**Fetlar uhartea** Shetlandak uhartediko laugarren uhartea da azalerari dagokionez, eta populazio txikiena daukana. 2013ko erroldaren arabera 61 biztanle ditu eta herrixka handiena Houbie da. Yell uhartetik ekialdean eta Unstetik hegoaldean kokokaturik dago.

Izenaren etimologia ezezaguna da.

Ondarea
-------

Ezaugarri bitxienen artean uhartea zeharkatzen duen harresia da, Funzie Girt edo Finnigirt Dyke izenekoa. Mesolito garaikoa omen da eta bitan banatzen du Fetlar.

Beste interesgune bat da Brough Lodge etxea da, Arthur Nicolsonek eraikia 1820an, eta gaur egun zaharberritze lanetan dagoena. Artzain-txakurren lehiaketa antolatzen dute uztailean. Fetlar Foy folk jaialdia ere burutzen zuten uhartean beste garai batzuetan.

Sir William Watson Cheyne bertako pertsona ezagunena da, Lord Lister-ekin batera antiseptikoen aitzindaria izan zena. Zirujau irakaslea izan zen London-go King's College.an eta hainbat liburu idatzi zuen tratamendu medikoei buruz. 1932an hil zen bertan.

2012an topatu zuten botila batean sartutako mezurik zaharrena, 1914an idatzita. Fetlar inguruan halaber hainbat itsasontzi hondoratu ziren, besteak beste Danimarka, Alemania, Herbehereak, Ingalaterra eta Errusiakoak.

Ondasun nabarmenak
------------------

* Brough Lodge eta dorrea.Brough Lodge eta dorrea.
* Houbie.Houbie.
* Marikoi isatslaburra.Marikoi isatslaburra.
* Kurlinta bekainduna.Kurlinta bekainduna.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q586660
* Commonscat Multimedia: Fetlar

---

* **Identifikadoreak**
* WorldCat
* VIAF: 137636820
* LCCN: nr00004892
* **Lekuak**
* OSM: 6045499

 |

* Wd Datuak: Q586660
* Commonscat Multimedia: Fetlar


| * i
* e
* a
Shetland uharteak |
| --- |
| Udalerri eta herriak | 
* **Lerwick**
* Aith
* Baltasound
* Brae
* Grutness
* Gutcher
* Haroldswick
* Mossbank
* Quarff
* Scalloway
* Symbister
* Toft
* Ulsta
* Uyeasound
* Vidlin
* Voe
* Walls

 |  |
| Parrokiak | 
* Delting
* Dunrossness
* Lerwick
* Nesting
* Northmavine
* Sandsting
* Tingwall
* Walls and Sandness

 |
| Populatutako uharteak | 
* **Mainland**
* Bressay
* Burra (Ekialdekoa / Mendebaldekoa)
* Fair Isle
* Fetlar
* Foula
* Muckle Roe
* North Isles
* Out Skerries
* Papa Stour
* Trondra
* Unst
* Vaila
* Whalsay
* Yell

 |
| Beste uharteak | 
* Balta
* Bigga
* Brother Isle
* Colsay
* Hascosay
* Hildasay
* Lamba
* Linga (Muckle Roe)
* Linga (Yell)
* Mousa
* Noss
* Oxna
* Papa
* Papa Little
* Samphrey
* South Havra
* Uyea (Northmavine)
* Uyea (Unst)
* Vementry
* West Linga

 |
**Franklin konderria** (ingelesez: *Franklin County*) Iowako konderri bat da, Ameriketako Estatu Batuetan. Hiriburua Hampton da. 2010eko zentsuaren arabera 10.680 biztanle zituen, Franklin kilometro koadroko azaleran.

Geografia
---------

Franklin konderriak 1.508,73 kilometro koadro ditu. Horietatik 1,43 ura dira. Beste 1.507,3 lurra dira. Biztanleria dentsitatea 7,08 da.

Demografia
----------

2010eko zentsoan bizi ziren 10.680 pertsonetatik 10.543 txuriak edo hispanoak dira. Horietatik *hispano edo latino* kategorian 1.209 dira. 19 beltzak edo afroamerikarrak. 12 amerikar natiboak ziren eta 1 Hawaii edo Pazifikoko irletako natiboak. 28 asiarrak ziren. *Bestelako arraza bat* kategorian 4 biztanle daude. Bukatzeko euren burua arraza bat baino gehiagotan 73 pertsonek kokatzen zuten.

### Biztanleria piramidea

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q486174
* Commonscat Multimedia: Franklin County, Iowa

---

* **Identifikadoreak**
* WorldCat
* VIAF: 129005599
* LCCN: n80109349
* NARA: 10038889
* **Lekuak**
* OSM: 1792944
* TGN: 2000595

 |

* Wd Datuak: Q486174
* Commonscat Multimedia: Franklin County, Iowa
**Franklin konderria** (ingelesez: *Franklin County*) Washingtonko konderri bat da, Ameriketako Estatu Batuetan. Hiriburua Pasco da. 2010eko zentsuaren arabera 78.163 biztanle zituen, Franklin kilometro koadroko azaleran.

Geografia
---------

Franklin konderriak 3.277,4 kilometro koadro ditu. Horietatik 60,19 ura dira. Beste 3.217,21 lurra dira. Biztanleria dentsitatea 23,85 da.

Demografia
----------

2010eko zentsoan bizi ziren 78.163 pertsonetatik 73.808 txuriak edo hispanoak dira. Horietatik *hispano edo latino* kategorian 40.004 dira. 1.339 beltzak edo afroamerikarrak. 357 amerikar natiboak ziren eta 92 Hawaii edo Pazifikoko irletako natiboak. 1.384 asiarrak ziren. *Bestelako arraza bat* kategorian 96 biztanle daude. Bukatzeko euren burua arraza bat baino gehiagotan 1.087 pertsonek kokatzen zuten.

### Biztanleria piramidea

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q118716
* Commonscat Multimedia: Franklin County, Washington

---

* **Identifikadoreak**
* WorldCat
* VIAF: 136048609
* **Lekuak**
* OSM: 1150531
* TGN: 2002244

 |

* Wd Datuak: Q118716
* Commonscat Multimedia: Franklin County, Washington
*Artikulu hau Erdi Aroko etorkinei buruzkoa da; beste esanahietarako, ikus «Franko (argipena)».*
**Frankoak**, XI. mende bukaeratik aurrera Nafarroako Erresuman eta Iberiako penintsulako beste lurralde batzuetan finkatu ziren europarrei eman zitzaien deitura da, frankoen erresumakoak, gaskoi okzitaniarrak, baitziren gehienak.

Oro har, Donejakue bidetik iristen ziren franko horiek eta, Nafarroako erregeek emaniko lehentasunez baliatuz (merkataritzarako askatasuna, foru bereziak, eskubide pertsonalak, soldadutzarik ez…), indar handiko ekonomia talde bat osatu zuten Behe Erdi Aroan. Iruñea, Zangotza, Gares eta Lizarrako hirietan eraiki ziren Nafarroako auzo franko nagusiak, baina Nafarroako eremu guztietara zabaldu ziren. Guztiz ugaldu ziren frankoak Nafarroan XIV. mendea arte (biztanleen %20 izatera iritsi ziren), merkataritza eta artisautza lanetan ari izan ziren bereziki eta jatorrizko hizkuntza, okzitaniera, gorde zuten XIV. mendea arte. Istilu larriak izan ziren nafar euskaldunen eta frankoen artean (Nabarreriako Gerra, 1276-1277; Lizarrako istiluak, 1322).

Erreferentziak
--------------

* Artikulu honen edukiaren zati bat *Lur hiztegi entziklopediko*tik edo *Lur entziklopedia tematiko*tik txertatu zen 2014-01-19 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q16517294

 |

* Wd Datuak: Q16517294
*Artikulu hau Fetixismoaren esanahi antropologikoari buruzkoa da; beste esanahietarako, ikus «Fetixismo (argipena)».*
Hegoafrikako fetixismo London Missionary Society elkartearen arabera, circa 1900.
**Fetitxismoa** fetitxe esaten zaien objektu materialenganako debozioa da. Fetixismoa objektu jakin batzuek naturaz gaindiko ahalmenak edo ahalmen magikoak dituztela eta horiek daramatzan pertsona babesten dutela sinestea edo erlijio-kontzeptua izatea da. Kutunak ere fetitxetzat hartzen dira.

Historia
--------

Fetitxe hitza portugesetik dator, "*feitiço*" hitzetik hain zuzen, eta "magia" edo "sorginkeria" esan nahi du. Termino hori Europan zehar zabaldu zuena Charles de Brosses eruditu frantziarra izan zen, Mendebaldeko Afrikako erlijioa Antzinako Egiptoko erlijioaren alderdiekin alderatzen ari zenean.

XVIII. mendean Brossesek eta beste aditu batzuek fetitxismoa erabiltzen zuten erlijioen bilakaera azaltzeko. Brossesen erlijioaren bilakaeraren teorian, Brossesek fetitxismoa erlijioaren egoerarik primitiboena zela esaten zuen, ondoren politeismoarekin eta azkenik monoteismoarekin jarraituz.

XIX. mendean, Herbert Spencer eta beste filosofo batzuek Brossesen teoria errefusatu zuten. E. B. Tylor eta J. F. McLennan adituek animismoaren eta totemismoaren teoriak landu zituzten fetitxismoa azaltzeko.

Tylorrek eta McLennanek diote fetitxismoak historialariei pertsonen eta jainkoaren arteko erlazioan arreta jarri ordez pertsonen eta objektu materialen artekoetan jartzea ahalbidetzen diela. Ikus, erlijio-fetitxismoa.

Fetixismo terminoaren erabilera
-------------------------------

* XIX. mendean Karl Marxek terminoa erabili zuen merkantziaren fetitxismoa kapitalismoaren funtsezko osagaitzat azaltzeko. Gaur egun, merkantziaren eta kapitalaren fetitxismoa Marxismoaren kontzeptu nagusiak dira.
* Sigmund Freud psikoanalistak parafilia mota bat deskribatzeko erabili zuen, non objektua pertsonaren gorputz-atal bat edo bizigabeko objektu bat izan daitekeen; ikus sexu-fetitxismoa.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q182116
* Commonscat Multimedia: Religious fetishism

---

* **Identifikadoreak**
* BNE: XX527263
* BNF: 11960119s (data)
* GND: 4154221-6
* LCCN: sh85047960
* NKC: ph280647
* **Hiztegiak eta entziklopediak**
* Britannica: url

 |

* Wd Datuak: Q182116
* Commonscat Multimedia: Religious fetishism
**Franklin konderria** (ingelesez: *Franklin County*) Missouriko konderri bat da, Ameriketako Estatu Batuetan. Hiriburua Union da. 2010eko zentsuaren arabera 101.492 biztanle zituen, Franklin kilometro koadroko azaleran.

Geografia
---------

Franklin konderriak 2.410,46 kilometro koadro ditu. Horietatik 20,73 ura dira. Beste 2.389,73 lurra dira. Biztanleria dentsitatea 42,1 da.

Demografia
----------

2010eko zentsoan bizi ziren 101.492 pertsonetatik 98.787 txuriak edo hispanoak dira. Horietatik *hispano edo latino* kategorian 1.397 dira. 847 beltzak edo afroamerikarrak. 290 amerikar natiboak ziren eta 30 Hawaii edo Pazifikoko irletako natiboak. 410 asiarrak ziren. *Bestelako arraza bat* kategorian 63 biztanle daude. Bukatzeko euren burua arraza bat baino gehiagotan 1.065 pertsonek kokatzen zuten.

### Biztanleria piramidea

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q490383
* Commonscat Multimedia: Franklin County, Missouri

---

* **Identifikadoreak**
* WorldCat
* VIAF: 144242954
* LCCN: n80053150
* **Lekuak**
* OSM: 1180448
* TGN: 1002384

 |

* Wd Datuak: Q490383
* Commonscat Multimedia: Franklin County, Missouri
**FK Sloga Jugomagnat** (mazedonieraz ФК Слога Југомагнат, izen osoa *Fudbalski Klub Sloga Jugomagnat*) Ipar Mazedoniako Errepublikako futbol talde onenetakoa izan zen, Skopje hirikoa. Ipar Mazedoniako 3 liga eta 3 kopa irabazi zituen.

Historia
--------

Taldea 1927an sortu zen **FK Zafer** izenarekin. Hasiera hartan talde kulturanitzena izan zen, albaniarrak eta turkiarrak baitziren gehienak. 1945ean komunismoaren barnean izena aldatu behar izan zuen eta **FK Sloga** izena hartu zuen, zeinak "batasun" esan nahi duen. Zale gehien zituen taldea izan arren ez zen gobernuaren gustokoa eta honek beste batzuk babestu zituenez ez zuen emaitza onik lortzerik izan.

1989an Rafet Muminović aberatsak bere **Jugomagnat** enpresarekin babestu izanak eta Mazedoniako txapelketak sortu izanak taldea nabarmen indartu zuten eta hirugarren mailatik lehen mailaraino iritsi zen urtez urte. 1996an lorturiko Kopa tituluak garai bikain bati eman zion hasiera, 2004 artean 3 liga eta hiru kopa lortu baitzituen. 2005ean ordea diru arazoak pairatzen hasi zen eta 2009an bi partidatara ez aurkezteagatik taldea hirugarren mailara jeitsiarazi zuten eta ondorioz desagertu egin zen. 2012an FC Albarsa taldearekin bat egin eta KF Shkupi taldea eratu dute, baina ofizialki talde berria ez da Slogaren oinordekotzat hartzen.

Palmaresa
---------

### Mazedonian: 6

* Ipar Mazedoniako liga (3): 1999, 2000, 2001
* Ipar Mazedoniako kopa (3): 1996, 2000, 2004

Kanpo estekak
-------------

* **(Mazedonieraz)** Webgune ofiziala

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1648339

 |

* Wd Datuak: Q1648339
**Franklin konderria** (ingelesez: *Franklin County*) Idahoko konderri bat da, Ameriketako Estatu Batuetan. Hiriburua Preston da. 2010eko zentsuaren arabera 12.786 biztanle zituen, Franklin kilometro koadroko azaleran.

Geografia
---------

Franklin konderriak 1.731 kilometro koadro ditu. Horietatik 12,17 ura dira. Beste 1.718,83 lurra dira. Biztanleria dentsitatea 7,39 da.

Demografia
----------

2010eko zentsoan bizi ziren 12.786 pertsonetatik 12.581 txuriak edo hispanoak dira. Horietatik *hispano edo latino* kategorian 838 dira. 28 beltzak edo afroamerikarrak. 33 amerikar natiboak ziren eta 7 Hawaii edo Pazifikoko irletako natiboak. 15 asiarrak ziren. *Bestelako arraza bat* kategorian 1 biztanle daude. Bukatzeko euren burua arraza bat baino gehiagotan 121 pertsonek kokatzen zuten.

### Biztanleria piramidea

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q494494
* Commonscat Multimedia: Franklin County, Idaho

---

* **Identifikadoreak**
* WorldCat
* VIAF: 159463389
* ISNI: 0000 0004 4908 4356
* GND: 7819309-6
* **Lekuak**
* OSM: 1742089
* TGN: 2000472

 |

* Wd Datuak: Q494494
* Commonscat Multimedia: Franklin County, Idaho
**FK Sileks** (mazedonieraz ФК Силекс, izen osoa *Fudbalski klub Sileks*) Ipar Mazedoniako Errepublikako futbol talde onenetakoa da, Kratovo hirikoa. Ipar Mazedoniako 3 liga eta 2 kopa irabazi ditu.

Historia
--------

1965ean sortu zen baina talde apala izan zen Jugoslaviaren garaian. Emaitzarik onena 1990eko Jugoslaviako Kopako final laurdenak izan zituen.

Mazedoniako txapelketak abiatu zirenerako talde bikaina osatu zuen eta lehen hiru ligatan bigarren egin ondoren hurrengo hirurak irabazi zituen. Garai hartakoak ditu bere bi kopa garaipenak ere.

Bi hamarkada titulurik lortu gabe egon ondoren 2020an bigarren egin zuen Ligan eta 2021ean Kopa irabazi zuen, baina urte berean maila galdu zuen. 2021-22 denboraldian bigarren mailan zegoela Kopako finalera iritsi zen eta penalti jaurtiketatan galdu zuen. Hala ere urte hartan lehen mailara igotzea lortu zuen.

Palmaresa
---------

### Mazedonian: 8

* Ipar Mazedoniako liga (3): 1996, 1997, 1998
* Ipar Mazedoniako kopa (3): 1994, 1997, 2021
* Mazedoniako Errepublikako Kopa (2): 1989, 1990

Kanpo estekak
-------------

* **(Ingelesez)** macedonianfootball.com webguneko informazioa

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q933213

 |

* Wd Datuak: Q933213
**Fernando López Castillo** (Gasteiz, 1953ko martxoaren 11 - ) arabar zinema ekoizle, dokumentalgile eta politikaria da.

Biografia
---------

Ikus-entzunezkoen ekoizle, errealizadore eta gidoilari gisa esperientzia zabala du bai zinema, bai telebista eta baita Publizitate alorrean ere. 1989 eta 1997 urte bitartean, Gasteizko Irudi eta Teknologia Zentroaren zuzendaria izan zen. Betidanik egon da Ikus-entzunezko kulturaren mundura lotuta. Horrela, ekoizpen zinematografikoentzako laguntzen batzordeko kidea izan da, Deustuko Unibertsitateko irakaslea eta NEFF-eko (*New European Film Festival*) zuzendaria, besteak beste.

Filmografia
-----------

* 2011: *Mar de arena*
* 2010: *El tren de las moscas*
* 1992: *El ojo del fotógrafo*
* 1989: *Gran Sol*
* 1987: *Kareletik*
* 1985: *Hamaseigarrenean aidanez*
* 1985: *Ehun metro*
* 1985: *Zergatik Panpox?*

Erreferentziak
--------------

1. ↑   Euskadiko Filmategia. *López Castillo, Fernando.* .

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q21964279

 |

* Wd Datuak: Q21964279
Blixen armarria
**Bror Fredrik von Blixen-Finecke** (1886ko uztailaren 25a - 1946ko martxoaren 4a) baroi suediar bat izan zen, idazlea eta afrikar ehiza larriko kirol-ehiztaria.

Suediako familia aristokratiko batean jaioa, Karen Dinesenekin, bere bigarren lehengusu daniarrarekin, ezkon-hitza eman eta gero Kenyan 1914an ezkondu zen, non kafe sail bat sortu eta zuzendu zuten bere familiaren izenean.

Bikotea 1925ean dibortziatu bazen ere (Karenek kafe saila mantenduz), karenek aipatu zuen, bere heriotzaren aurretik, «nire bizitzako nahi nukeen gauza, berriro Brorekin safarian joatea izango litzateke... "

1928ko abuztuaren 1ean Jacqueline Harriet "Cockie" Alexander aristokrata britainiarekin ezkondu zen. Eva Dicksonek, suediar abenturazale eta hegazkinlariak, Kenyan bisitatu zuenean 1932an, "Cockie" bere ama Ingalaterran bisitatzen ari zen bitartean, ezkontza azkar amaitu zen, eta berak eta Eva maitaleak bilakatu ziren. 1935. urtean, bera eta "Cockie" dibortziatu ziren, eta hurrengo urtean Evarekin New Yorken ezkondu zen eta eztei-bidaian Kuba eta Bahamak belaz inguratu zituzten Ernest Hemingway eta Martha Gellhorn lagunekin.

1938ko martxoan, Eva Dickson von Blixen-Finecke Bagdadetik kanpoko auto istripu batean hil zen, Kalkutatik itzuliz, Beijingerako Zetaren Bidean zehar gidatzearen ametsari utzi ondoren. Bror von Blixen-Finecke-k ez zuen bere heriotzari buruzko berririk izan 1938ko uztailaren 28ra arte, eta albisteak suntsitu zuen. Afrika utzi zuen 25 urte igaro ondoren eta bere jaiotzeko Suediara itzuli zen, non 1946an hil zen, 59 urte zituela, bera bidaiari zihoan auto baten istripuaren ondorengo lesioengatik.

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q990663
* Commonscat Multimedia: Bror von Blixen-Finecke

---

* **Identifikadoreak**
* WorldCat
* VIAF: 67262993
* ISNI: 0000 0000 5338 5363
* BNF: 12523826b (data)
* GND: 118852256
* LCCN: n85179130
* NDL: 00620381
* SNAC: w69c90nb
* SUDOC: 034486607
* BIBSYS: 90145470
* Open Library: OL1076021A
* KulturNav: id
* **Ondare historikoa**
* FMIS: SMVK-EM/name/1176188

 |

* Wd Datuak: Q990663
* Commonscat Multimedia: Bror von Blixen-Finecke
Hauteskundeak
-------------

### 2007ko hauteskundeak

2007an José Muñoz Arias (PSN) atera zen alkate. Orduan alderdirik bozkatuena UPN izan zen, guztira bost zinegotzi eskuratuz. PSNek (4), Nafarroa Baik (4) eta NEBek (1) akordioa egin zuten eta Muñoz alkate izendatu zuten. Udalbatza Eusko Abertzale Ekintzak (2) eta CDNk (1) osatu zuten.

2007ko hauteskundeen emaitzak honakoak izan ziren:

**Burlatako Udala-2007**| **Alderdia** | **Botoak** | **Zinegotziak** |
| **UPN** | 2.190 | 5 |
| **PSN** | 2.153 | 4 |
| **Nafarroa Bai** | 2.052 | 4 |
| **EAE** | 1.018 | 2 |
| **CDN** | 769 | 1 |
| **NEB** | 463 | 1 |
|

Baliogabeko botoak 46 izan ziren (emandako guztien %0,52) eta 150 boto zuri izan ziren (botoen %1,71). Abstentzioa %33,47koa izan zen.

### 2011ko hauteskundeak

2011n zerrenda hauek aurkeztu ziren: UPN (4), PSN (4), Bildu (4), NaBai 2011 (3), PP (1), I-E (1) eta CDN (0). Zerrendarik bozkatuena izateagatik alkatetza UPNko Juan Carlos Gonzálezentzat izan zen; PSNk uko egin zion beste alderdiekiko akordioak egiteari eta NaBai 2011k I-Eko zinegotzi bakarrari bere hiru botoak eman bazizkion ere ez zen nahikoa izan UPNren aurreko gehiengo absolutua lortzeko.

**Burlatako Udala-2011**| **Alderdia** | **Botoak** | **Zinegotziak** |
| **UPN** | 1.759 | 4 |
| **PSN** | 1.618 | 4 |
| **Bildu** | 1.548 | 4 |
| **NaBai 2011** | 1.346 | 3 |
| **PP** | 663 | 1 |
| **I-E** | 585 | 1 |
| **CDN** | 128 | 0 |
|

Erreferentziak
--------------

1. ↑  *UPNk lortu du alkatetza, boto gehien duen zerrenda delako*[*Betiko hautsitako esteka*], Berria, 2011ko ekainaren 12a.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q12255545

 |

* Wd Datuak: Q12255545
*Artikulu hau Kataluniako santu mitikoari buruzkoa da; beste esanahietarako, ikus «Fausto (argipena)».*

**San Fausto Nekazaria** santu kristau mitikoa da, Euskal Herrian eta Katalunian gurtza izan duena historikoki.

Kondaira
--------

Kondairaren arabera, Fausto Alguairen (Katalunia) jaio zan. Gaztetatik egin omen zuen behartsuen alde. Sarrazeno edo musulmanek preso hartu zuren Mediterraneoan eta esklabo bihurtu zen jauntxo sarrazeno baten etxean. Baina otoitzaren bidez, nekazaritzako lanabesak lana bakarrik egiten jartzen zituelarik, nekeetatik libratu zen. Hortik nekazarien babesle izateko ospea.

Santuaren erlikiak, bere gorpu ustelgabea, gorde eta gurtzen dituzte Bujanda herrian, Kanpezuko udalerrian. Joaquín José de Landázuri eta Romarate XVIII. mendeko historialari arabarraren kronikan kontatzen da nola iritsi zen Bujandara. Esklabotzatik askatuta, Kataluniara itzuli zen Fausto eta han agindua emana zuen, hiltzen zenean igo zezatela asto baten gainera, eta eraman zezala astoak atseden hartu beharreko puntu batera. Hil zenean, igo zuten astora, eta Kataluniatik abiatu ziren astoa eta Faustoren gorpua, eta Bujandaraino iritsi. Herriko maldetan, hiru aldiz belaunikatu zen astoa (zurezko hiru gurutze daude puntu horietan 21. mendietan); eta hirugarren belaunikatzearekin, han utzi zuen gorpua astoak. Puntu horretantxe dago eliza eraikia (ez ordea San Faustoren izenarekin, Andre Mariaren Jasokundearena baita), eta barruan San Faustoren gorputz ustelgabea.

Urriaren 13an egiten da bere jai eguna. Basauri eta Durangon (non santuaren eguna den herriko jai nagusia) badira elizak bere izenarekin, Okeluriko baseliza dago Orozkoko bailaran, eta beste bat Elorrion.

Erreferentziak
--------------

1. 1 2    «Gaur San Fausto eguna da» *www.bizkeliza.org* (Noiz kontsultatua: 2021-10-18).
2. ↑    Abaitua, Joseba; Fernandez, Luistxo.  (2021-04-01). «Kanpezura bisita (eta Sabandora, bide batez)» *Eibar.ORG | Eibarko peoria* (Noiz kontsultatua: 2021-10-18).

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q8960962
* Commonscat Multimedia: Fausto Labrador

---

 |

* Wd Datuak: Q8960962
* Commonscat Multimedia: Fausto Labrador
**Burleigh konderria** (ingelesez: *Burleigh County*) Ipar Dakotako konderri bat da, Ameriketako Estatu Batuetan. Hiriburua Bismarck da. 2010eko zentsuaren arabera 81.308 biztanle zituen, Burleigh kilometro koadroko azaleran.

Geografia
---------

Burleigh konderriak 4.320,87 kilometro koadro ditu. Horietatik 92,32 ura dira. Beste 4.228,55 lurra dira. Biztanleria dentsitatea 18,82 da.

Demografia
----------

2010eko zentsoan bizi ziren 81.308 pertsonetatik 76.040 txuriak edo hispanoak dira. Horietatik *hispano edo latino* kategorian 986 dira. 476 beltzak edo afroamerikarrak. 3.284 amerikar natiboak ziren eta 26 Hawaii edo Pazifikoko irletako natiboak. 386 asiarrak ziren. *Bestelako arraza bat* kategorian 54 biztanle daude. Bukatzeko euren burua arraza bat baino gehiagotan 1.042 pertsonek kokatzen zuten.

### Biztanleria piramidea

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q28283
* Commonscat Multimedia: Burleigh County, North Dakota

---

* **Identifikadoreak**
* WorldCat
* VIAF: 132509224
* LCCN: n79042117
* NARA: 10039505
* **Lekuak**
* OSM: 1740275
* TGN: 2001564

 |

* Wd Datuak: Q28283
* Commonscat Multimedia: Burleigh County, North Dakota
Burrito baten adibidea
**Burritoa** mexikoar jatorria duen platera da, gaur egun mundu osoan zabaldu dena. Bere osagai nagusia gari-irinez egindako opila da, wrap edo fajita baten antzerakoa. Normalean babarrun frijituekin batera jartzen da.

Izena
-----

Plater mexikoar honi jarritako izenaren jatorria argitzeko teoria desberdinak daude. Gazteleraz "burrito" astoaren izen txikigarria da, «astotxo». Orain arte historia ezagunena Chihuahuako Juan Méndezena da; honek, bere astoa erabiltzen zuen bere janari-postuaren janaria eramateko. Janaria beroa mantentzeko, irinezko opil batean biltzen zuen. Bi kontzeptu horien loturatik «burrito» etorriko litzateke. 

Dena dela, izen hori zaharragoa da. Feliz Ramos y Duartek 1895ean argitaratutako *Diccionario de Mejicanismos* liburuan «burrito»aren definizioa agertu zen: «Okelaz edo beste janari batez beteta dagoan opil bilduta, Washingtonen *Wad* eta Chicagon, *block*» deituta.

Prestakuntza
------------

Hau da zabalduena:

1. Opilaren barrukaldean sartuko diren osagaiak (normalean; okela eta barazkiak) prestatu eta txikitu, bakoitzak nahi duen tamainean.
2. Berotuta dagoan sartagin batean elikagai txikituak sartu eta bertan utzi, ondo sukaldatuta egon arte (edozein saltza edo espeziekaz batera sukaldatu daiteke, bakoitzaren gustura).
3. Behin nahasketa prest egon, garizko opilan jarri eta tutu baten antzera bildu.

Erreferentziak
--------------

1. ↑  Ramos y Duarte, Féliz (1895). *Diccionario de Mejicanismos*. Imprenta de Eduardo Dublan.
2. ↑

Ikus, gainera
-------------

* Dürüm

Kanpo estekak
-------------

* **(Gaztelaniaz)**:Burritoen errezeta.

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q390823
* Commonscat Multimedia: Burritos

---

* **Identifikadoreak**
* GND: 4544561-8
* LCCN: sh91002636
* **Hiztegiak eta entziklopediak**
* Britannica: url

 |

* Wd Datuak: Q390823
* Commonscat Multimedia: Burritos
**Bugatti** luxu handiko automobilak egiten dituen Frantziako marka da. Ettore Bugatti italiarrak sortu zuen etxea 1909. urtean Molsheim herrian (orduan Alemaniar Inperiokoa zen; gaur egun Frantziakoa da). Munduko autorik azkarrenak dira.

Bugatti familiak 30 urtez jardun zuen luxuzko kalitate handiko automobilak diseinatzen eta egiten: Ettorek berak, Rembrandt anaiak eta Jean semeak (goi mailako diseinatzailea eta pilotua).

Bigarren Mundu Gerraren amaieran markak larrialdi ekonomikoak izan zituen, 50eko hamarkadan oraindik merkatuan lehiatzeko gai izan zen, baina azkenean lantegia itxi egin behar izan zuten.

1991. urtean Romano Artiolik markaren "Bugatti" izena erosi zuen, eta automobilak Italian ekoizten hasi zen, Modenan. Orduko sasoiko autorik azkarrena egin zuten arren, lantegia itxi egin zuten handik urte gutxira.

1998. urtean Volkswagen taldeak marka erosi zion Artioliri, goi mailako kirol-automobilak ekoiztekotan, eta berriz ere lantegia ireki zuten Molsheimen, Frantziako Alsazian (lehenengo Bugatti lantegia egon zen herrian, hain zuzen ere). 2005. urtean hasi ziren saltzen Bugatti Veyron modeloa, kalean ibiltzeko munduko automobilik bizkorrena: orduko 437 km-ra hel daiteke. Bertsioak ere egin dituzte: deskapotablea (2008), Super Sport (2010). Urtean 44-88 unitate besterik ez dituzte ekoizten, baina oso garesti saltzen dira: 2007an automobil bakoitza 1.100.100 euroan zegoen.

Kanpo estekak
-------------

* Bugattiren webgunea


|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q2308012
* Commonscat Multimedia: Bugatti Automobiles S.A.S.

---

* **Identifikadoreak**
* WorldCat
* VIAF: 147321936
* GND: 4209774-5
* NKC: ph158503

 |

* Wd Datuak: Q2308012
* Commonscat Multimedia: Bugatti Automobiles S.A.S.